கேள்வி: மலேசிய அவசரகால அறிவிப்பு 2021 - காலக்கோடு என்பது என்ன?
பதில்: 2020-ஆம் ஆண்டு அக்டோபர் மாதத்தில் மலேசியா முழுவதும் கோவிட்-19 பெருந்தொற்று தாக்கங்கள் அதிகரித்த வண்ணம் இருந்தன. இதனைக் கருத்தில் கொண்டு 2020 அக்டோபர் 25-ஆம் தேதி, மலேசிய அரசியலமைப்பு பிரிவு 150 (1) இன் படி (''Article 150(1) of the Federal Constitution of Malaysia''); மலேசியாவில் ஓர் அவசரகால நிலையை (''Proclamation of Emergency'') அறிவிப்புச் செய்யுமாறு; மலேசியாவின் யாங் டி பெர்துவான் அகோங் பகாங் சுல்தான் அப்துல்லாவை, மலேசியப் பிரதமர் முகிதீன் யாசின் கேட்டுக் கொண்டார். எனினும் அந்தக் கோரிக்கையை மாமன்னர் நிராகரித்தார்.
கேள்வி: மலேசிய அவசரகால அறிவிப்பு 2021 - இடைத்தேர்தல்கள் பற்றி நீங்கள் என்ன அறிந்துள்ளீர்கள்?
பதில்: 2020 டிசம்பர் 16-ஆம் தேதி, சபா புகாயா தொகுதியிலும் (''Bugaya Constituency''), 2021 சனவரி மாதம், பேராக் கிரிக் தொகுதியிலும் (''Gerik Constituency'') நடைபெற இருந்த இடைத்தேர்தல்களை நிறுத்த மலேசியப் பிரதமர் முகிதீன் யாசின் அவசரகால நிலையை அறிவித்தார். மலேசியாவின் யாங் டி பெர்துவான் அகோங் பகாங் சுல்தான் அப்துல்லா அந்த அறிவிப்பிற்கு ஒப்புதல் அளித்தார். மேலும் இந்த இரண்டு தேர்தல் தொகுதிகளிலும் அவசரகால நிலையை அறிவித்தார்.
கேள்வி: மலேசிய அவசரகால அறிவிப்பு 2021 - நாடாளுமன்ற இடைநிறுத்தம் பற்றி நீங்கள் என்ன அறிந்துள்ளீர்கள்?
பதில்: அவசரகாலச் சூழ்நிலையில் நாடாளுமன்றக் கூட்டத் தொடரை (''Parliamentary Session'') மூட முடிவு செய்தது மலேசிய அரசியல்வாதிகளிடையே பெரும் சர்ச்சையாக மாறியது. நாட்டின் நலனுக்காக நாடாளுமன்றக் கூட்டத் தொடரை மீண்டும் திறக்க வேண்டும் என்று எதிர்க்கட்சிகள் போராட்டங்கள் செய்தன; அத்துடன் ஆளும் பெரிக்காத்தான் நேசனல் அரசாங்கத்திற்கு அழுத்தங்களையும் கொடுத்தன. இருப்பினும், அவசரகாலச் சூழ்நிலையில் நாடாளுமன்றக் கூட்டத் தொடரை இடை நிறுத்தம் செய்ததற்கு பலர் ஆதரவு தெரிவித்தனர். நாடாளுமன்றக் கூட்டத் தொடரை நிறுத்தி வைப்பதன் மூலம் அரசியல்வாதிகளையும்; மற்றும் நாடாளுமன்ற ஊழியர்களையும்; கோவிட்-19 அச்சுறுத்தலில் இருந்து பாதுகாக்கலாம் என்று ஆதரவாளர்கள் கூறினர்.
கேள்வி: மலேசிய அவசரகால அறிவிப்பு 2021 - அவசரகாலச் சட்டம் மற்றும் பேச்சு சுதந்திரம் குறித்து விரிவாக சொல்லுங்கள்.
பதில்: 2021 மார்ச் மாதம் மலேசிய நாடாளுமன்றம் இயற்றப்பட்ட அவசரகால (அத்தியாவசிய அதிகாரங்கள்) (எண். 2) அவசரச் சட்டம் 2021 (Emergency (Essential Powers) (No. 2) Ordinance 2021) என்பது, கோவிட்-19 தொற்றுநோய் தொடர்பாக உண்மைக்குப் புறம்பான செய்திகள் பற்றிய ஓர் அவசரகாலச் சட்டம் ஆகும். (''The Emergency (Essential Powers) (No. 2) Ordinance 2021 enacted in March 2021 is an ordinance that emphasizes the issue of untrue news regarding the COVID-19 pandemic. However, the ordinance raises concerns about any abuse of the ordinance that could affect the freedom of speech of Malaysians, especially in the country's ongoing political crisis.'') இருப்பினும், மலேசியர்களின் பேச்சு சுதந்திரத்தை பாதிக்கக்கூடிய, குறிப்பாக நாட்டில் நிலவும் அரசியல் நெருக்கடியில், அந்த அவசரகால (அத்தியாவசிய அதிகாரங்கள்) (எண். 2) அவசரச் சட்டம் 2021 எனும் சட்டத்தைத் தவறாகப் பயன்படுத்தினால் அது கவலை அளிப்பதாக அமையும். அந்த வகையில், கருத்துச் சுதந்திரத்திற்கான உரிமை தொடர்பாக, அந்தச் சட்டத்திற்கு எதிராக, மலேசியாவில் சிறிய அளவிலான எதிர்ப்புப் பேரணிகளும் நடைபெற்றன.
கேள்வி: மலேசிய அவசரகால அறிவிப்பு 2021 - அவசரகாலச் சட்டத்தை ரத்து செய்தல் என்பது என்ன?
பதில்: 2021 சூலை 24-ஆம் தேதி மலேசிய அரசுத் தலைமை வழக்குரைஞர் (''Attorney General of Malaysia'') இட்ரஸ் அருன் (''Idrus Harun'') என்பவருடன் யாங் டி பெர்துவான் அகோங் பகாங் சுல்தான் அப்துல்லா ஒரு மெய்நிகர் சந்திப்பை நடத்தினார். அதன் பின்னர், அனைத்து அவசரகாலச் சட்டங்களையும் திரும்பப் பெறுவதற்கான முன்மொழிவை நாடாளுமன்றத்தில் முன்வைக்க வேண்டும்; அதைப்பற்றி விவாதிக்க வேண்டும் என மலேசிய சட்டத்துறை அமைச்சர் தகியுதீன் அசனுக்கு (''Minister of Law Takiyuddin Hassan'') மாமன்னர் உத்தரவிட்டார்.
கேள்வி: மலேசிய அவசரகால அறிவிப்பு 2021 - சட்டத்துறை அமைச்சர் தகியுதீன் அசன் குறித்து விரிவாக சொல்லுங்கள்.
பதில்: இந்த நிலையில், 2021 சூலை 26-ஆம் தேதி, மலேசிய சட்டத்துறை அமைச்சர் தகியுதீன் அசன், அவசரகாலச் சட்டங்களின் (''Emergency Ordinances'') அனைத்து விதிகளும் 2021 சூலை 21-ஆம் தேதியே, மத்திய அரசாங்கத்தால் ரத்து செய்யப்பட்டு விட்டதாக அறிவித்தார். அவசரகாலச் சட்டத்தைத் திரும்பப் பெறுவதற்கான மாமன்னரின் ஒப்புதல் குறித்து நாடாளுமன்ற உறுப்பினர்கள் கேள்விகள் எழுப்பினார்கள். ஆனால் அந்தக் கேள்விகளுக்கு அரசாங்கத் தரப்பு பதிலளிக்க முன்வரவில்லை. 2021 சூலை 27-ஆம் தேதி, நாடாளுமன்றத்தின் எதிர்க்கட்சி உறுப்பினர்கள், மக்களவை சபாநாயகர் அசார் அசிசான் அருனிடம் (''Dewan Rakyat Speaker, Azhar Azizan Harun'') ஒரு கோரிக்கையை முன் வைத்தார்கள். அவசரகாலச் சட்டங்களை ரத்து செய்வது குறித்த அரசாங்கத்தின் திடீர் முடிவிற்கு நாடாளுமன்றத்தில் சட்ட அமைச்சர் தகியுதீன் அசன் விளக்கம் கொடுக்க வேண்டும் என வலியுறுத்தினார்கள்.